钦定古今图书集成/明伦汇编/氏族典/第323卷 > 《廖用贤尚友录》 > 凌敷
## 钦定古今图书集成/明伦汇编/氏族典/第323卷 > 《廖用贤尚友录》 > 凌敷

按《万姓统谱》：“敷字达夫，晏如季子，赘居晟舍里，遂为
乌程人。丰颐广颡，性开朗尚义，人称长者。郡中屡请
乡饮，不赴。时舅氏庄懿闵公珪方在台阁，敷一无干
请，若与相颉颃者，年八十八。子三人，云、雯、震。雯，字时
章，性至孝，工诗。母没，设帏帐伴父十馀年不倦，信义
闻于乡里，皆称仁厚。”雯之子绅，字子搢，疏通干练，所
“行多见信重，三世皆《隐德》”云。搢孙嗣音，万历丙子举
人。